/* COM/2010/0530 galīgā redakcija */ Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību 28. punktu (Nīderlandes pieteikums EGF/2009/026 NL/Noord Holland un Utrecht Division 18)





[pic] | EIROPAS KOMISIJA | Briselē, 1.10.2010 COM(2010) 530 galīgā redakcija Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību 28. punktu (Nīderlandes pieteikums EGF/2009/026 NL/ Noord Holland un Utrecht Division 18 ) PASKAIDROJUMA RAKSTS Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību[1],paredzēta Eiropas Globalizācijas pielāgošanas fonda (EGF) izmantošana (28. punkts) ar nosacījumu, ka maksimālais ikgadējais apjoms finanšu shēmas attiecīgās kategorijās nedrīkst pārsniegt EUR 500 miljonus. Noteikumi par EGF ieguldījumu ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanas fonda izveidi[2]. Pēc darbinieku atlaišanas no darba 79 uzņēmumos, kuri darbojās NACE 2. redakcijas 18. nodaļas (poligrāfija un ierakstu reproducēšana)[3] nozarē un kuri atrodas NUTS II divos kaimiņu reģionos Nīderlandē – Ziemeļholandē (NL32) un Utrehtā (NL31), Nīderlande 2009. gada 30. decembrī iesniedza pieteikumu EGF/2009/026 NL/ Noord Holland un Utrecht Division 18 , lai saņemtu EGF finansiālu ieguldījumu. Minētais pieteikums ir sešu savstarpēji saistītu pieteikuma kopuma sastāvdaļa. Visi minētie pieteikumi ir saistīti ar atlaišanu no darba uzņēmumos, kuri darbojas grafikas dizaina jomā un kuru darbība klasificēta divās dažādās NACE 2. red. nodaļās, proti, 18. nodaļa (poligrāfija un ierakstu reproducēšana) un 58. nodaļa (izdevējdarbība), astoņos dažādos NUTS II reģionos Nīderlandē. Pēc rūpīgas pieteikuma pārbaudes Komisija saskaņā ar Regulas (EK) Nr. 1927/2006 10. pantu secināja, ka minētajā regulā paredzētie nosacījumi finansiālā ieguldījuma saņemšanai ir izpildīti. PIETEIKUMA KOPSAVILKUMS UN ANALĪZE Galvenie dati: EGF atsauces Nr. EGF/2009/26 Dalībvalsts Nīderlande 2. pants b) Iesaistītie uzņēmumi 79 NUTS II reģions Ziemeļholande (NL32) un Utrehta (NL31) NACE 2. redakcijas 18. nodaļa (poligrāfija un ierakstu reproducēšana) Pārskata periods no 1.4.2009. līdz 29.12.2009. Datums, kad sāk sniegt individualizētos pakalpojumus 1.4.2009. Piemērošanas diena 30.12.2009. Atlaisto darbinieku skaits pārskata periodā 720 Atlaistie darbinieki, kam paredzēts atbalsts 720 Individualizētie pakalpojumi: budžets (EUR) 3 347 631 Izdevumi par EGF īstenošanu[4]: budžets (EUR) 139 485 Izdevumi (%) par EGF īstenošanu 4,2 % Kopējais budžets (EUR) 3 487 116 EGF ieguldījums (EUR) (65 %) 2 266 625 1. Pieprasījums tika iesniegts Komisijai 2009. gada 30. decembrī, un 2010. gada 6. maijā tika iesniegta papildu informācija. 2. Pieteikums atbilst Regulas (EK) Nr. 1927/2006 2. panta b) apakšpunktā noteiktajiem nosacījumiem par EGF izmantošanu un tas tika iesniegts savlaicīgi, t.i., 10 nedēļu laikā, kā noteikts minētās regulas 5. pantā. Saikne starp atlaišanas gadījumiem un nozīmīgām strukturālām pārmaiņām pasaules tirdzniecības modeļos vai globālo finanšu un ekonomikas krīzi 3. Lai noteiktu saikni starp atlaišanas gadījumiem un globālo finanšu un ekonomikas krīzi, Nīderlande apgalvo, ka ekonomikas krīze izraisījusi būtisku pieprasījuma kritumu poligrāfijas uz izdevējdarbības nozarē. No citām saimnieciskās darbības nozarēm saņemtie drukātu reklāmas materiālu pasūtījumi, kuri veido 35 % no kopējā poligrāfijas un izdevējdarbības nozares apgrozījuma, no 2008. gada līdz 2009. gadam samazinājušies par 5,6 %, kas noticis ekonomikas krīzes izraisītā samazinātā plašsaziņas līdzekļu un reklāmas pasākumu budžeta dēļ. Pieteikumā minēti vairāki piemēri. Pēc krīzes sākuma būvniecības nozarē informācijas un reklāmas pasākumiem paredzētais budžets tika samazināts par 36,8 %, finanšu sektorā – par 33,3 % un sadzīves elektronisko iekārtu sektorā – par 30,6 %. Turklāt ekonomikas krīze negatīvi ietekmējusi pieprasījumu pēc dažādiem drukātiem plašsaziņas līdzekļiem. Salīdzinot ar to pašu periodu 2008. gadā, pirmajos sešos 2009. gada mēnešos pieprasījums pēc populāriem žurnāliem saruka par 18,2 %, avīzēm – par 7,5 %, par velti izplatītajiem komerclaikrakstiem – par 16,4 % un profesionāliem žurnāliem par 16,5 %. Atlaišanas gadījumu skaita noteikšana un atbilstība 2. panta b) punkta kritērijiem 4. Nīderlande šo pieteikumu iesniedza saskaņā ar intervences kritērijiem, kas paredzēti 2. panta b) punktā Regulā (EK) Nr. 1927/2006, kurā paredzēti vismaz 500 atlaišanas gadījumi deviņu mēnešu laikā uzņēmumos, kas dalībvalstī darbojas tajā pašā NACE 2. redakcijas nodaļā vienā reģionā vai divos kaimiņu reģionos NUTS II līmenī. 5. Pieteikumā minēti 720 atlaišanas gadījumi 79 uzņēmumos, kas klasificēti tajā pašā NACE 2. redakcijas nodaļā deviņu mēnešu pārskata periodā no 2009. gada 1. aprīļa līdz 2009. gada 29. decembrim, un visi atrodas NUTS II līmeņa kaimiņu reģionos Ziemeļholandē (NL32) un Utrehtā (NL31). Sešdesmit divi atlaišanas gadījumi tika aprēķināti saskaņā ar Regulas (EK) Nr. 1927/2006 2. panta otrās daļas pirmo ievilkumu un 658 – saskaņā ar otro ievilkumu. Paskaidrojums par minēto atlaišanas gadījumu neparedzēto raksturu 6. Nīderlandes iestādes apgalvo, ka nebija iespējams paredzēt finanšu un ekonomikas krīzi un tās radīto ietekmi uz nozari. Pieteikumā teikts, ka pirms krīzes Nīderlandes poligrāfijas un izdevējdarbības nozarē notikusi dārga restrukturizācija, lai saglabātu tehnisku konkurētspēju ar uzņēmumiem ārpus ES, jo īpaši Turciju, Ķīnu un Indiju. Notika pāreja no pieprasījuma vadītas nozares uz piedāvājuma orientētu nozari. Esošā krīze draud ar apjomīgo investīciju un nozarē ieguldīto pūļu zaudēšanu. To uzņēmumu, kuri atlaida darbiniekus, un mērķa darbinieku noteikšana 7. Pieteikumā minēti kopā 720 atlaišanas gadījumi, kuriem visiem tiek lūgta palīdzība šādos 79 uzņēmumos: Uzņēmumi un atlaišanas gadījumu skaits | Boom & Van Ketel Grafimedia BV, Haarlem | 7 | Van Tongeren BV, Haarlem | 5 | Cards & Cards, Haarlem | 2 | Avd Internet Services BV, Heemskerk | 1 | Crown Specilaity Packaging BV, Hoorn | 10 | Beijlsmit Prepress BV, Purmerend | 3 | Drij Keizer en Van Straten, Edam | 1 | Beijlsmit Prepress BV, Purmerend | 2 | Drukkerij Brummelkamp BV, Hoofddorp | 3 | Boekbinderij Meeuwis & Zn BV, Amsterdam Zuidoost | 1 | Drukkerij Dijkman BV, Diemen | 14 | Drukgoed BV, Amsterdam | 2 | Drukkerij Excelsior Haarlem BV, Haarlem | 6 | Drukkerij Kwak & Vandaalen & Ronda, Zaandam | 1 | Drukkerij Mart SpruijtBV, Amsterdam | 5 | Jurriaans Lindebaum Grafimedia BV, Amsterdam Zuidoost | 7 | Drukkerij Stuba, Wormerveer | 2 | Megaset design BV, Aalsmeer | 9 | Grafinoord BV, Krommenie | 6 | Multicopy H. Ambachtsheer BV, Hilversum | 2 | Grafisch Centrum Cornegge BV, Velserbroek | 3 | Noordhoek Offset BV, Aalsmeer | 1 | Offsetkopie BV, Hoofddorp | 1 | Pantheon Drukkers, Velsen-Noord | 1 | P. Vlaar & Zonen BV, Krommenie | 8 | Point Seven BV, Nieuw-Vennep | 12 | Projectcolor BV, Hoofddorp | 2 | Printshop De Koog BV, Purmerend | 1 | Safe Print BV, Heerhugowaard | 1 | Rosier Grafimedia BV,Grootebroek | 1 | Speciaal Etserij Schuts BV, Amsterdam | 4 | Central Station BV Thieme Groep, Amersfoort | 6 | Stadsdrukkerij Amsterdam, Amsterdam | 11 | Drukkerij & Uitg. G. van Dijk BV, Breukelen | 6 | Drukkerij Uitg. Idema BV, Medemblik, | 4 | Drukkerij De Bunschoter BV, Bunschoten | 1 | Renro Brinckman BV, Uithoorn | 1 | Drukkerij Grammé, Amersforrt | 1 | Drukkerij Moria BV, Hilversum | 2 | Drukkeij Wilco BV, Amersfoort | 10 | Thieme Amsterdam, Amsterdam | 1 | Leeuw Industrie + Diensten BV, Ijsselstein | 7 | Thieme Print 4U Amsterdam, Amsterdam | 9 | PC Ijsselstein BV Thieme Groep, Ijsselstein | 4 | Area 48 B.V.I.O, Amsterdam | 1 | Pfaff grafische Bindwerken, Woerden | 4 | Drukkerij De Beste V.O.F, Amsterdam | 3 | Roto Smeets groep, Utrecht | 234 | Drukkerij Koenders & Van Steyn BV, Badhoevedorp | 10 | Zeefdruk-Reclame Kunder, Twello | 1 | Drukkeij Over de Linden/Posthuma BV, Enkhuizen | 24 | Drukkerij Cunera BV, Rhenen | 2 | Drukkerij Van Den Bogaard Uitgeest BV, Uitgeest | 7 | Verweij Communicasa Groep BV, Mijdrecht | 21 | Drukkeij Fokker BV, Amsterdam | 4 | Wifac BV, Mijdrecht | 16 | DSB Bank N.V, Wognum | 1 | Drukkerij USP BV, Utrecht | 7 | Hollandia Media Groep BV, Heerhugowaard | 6 | Drukkerij Jansen & Van Driel, Groenekan | 6 | Hollandia Media Productions BV, Heerhugowaard | 7 | Flexpoint BV H/O-Oosterbeek Sport & Prijzen, Bunschoten-Spakenburg | 1 | Hollandia Print services BV, Heerhugowaard | 5 | Peha label BV, Houten | 24 | Hollandia Printing BV, Heerhugowaard | 76 | Repro Lageweide BVIO, Utrecht | 5 | Markus CTP BV, Amsterdam | 5 | Alrec Sign en Display BV, Mijdrecht | 10 | Multiforms BV, Heerhugowaard | 1 | De Heer J H Riepe H/O De Eeemdal, Soest | 1 | NB De Burght Zeefdrukkers BV, Zwanenburg | 5 | Handelsonderneming en Binderij De L, Utrecht | 1 | Printing & Advertising Heerhugowaard BV, Heerhugowaard | 5 | Libertas grafische Communicatie BV, Bunnik | 3 | Rotatiedrukkerij Voorburgwal BV, Amsterdam | 5 | Lsc Litho Service Combinatie BV, Amersfoort | 1 | T & M Designgroup BV, Hilversum | 9 | Drukkerij Zaandam (Thiemegroep), Utrecht | 10 | VOF Perspective, Grootebroek | 12 | Kopā uzņēmumi: 79 | Kopā atlaišanas gadījumi: 720 | 8. Darbinieku iedalījums, kuriem paredzēta palīdzība, ir šāds: Kategorija Skaits Procenti Vīrieši 468 65 Sievietes 252 35 ES pilsoņi 677 94 Personas, kas nav ES pilsoņi 43 6 Vecumā no 15 līdz 24 gadiem 130 18 Vecumā no 25 līdz 54 gadiem 396 55 Vecumā no 55 līdz 64 gadiem 180 25 Vecāki par 65 gadiem 14 2 Augšminētajās kategorijās ir iekļauti 29 darbinieki (4 %) ar ilgstošām veselības problēmām vai īpašām vajadzībām. 9. Sadalījums pa profesionālajām kategorijām ir šāds: Kategorija Skaits Procenti Vadītāji 50 7 Speciālisti 144 20 Tehniķi 151 21 Kalpotāji 86 12 Pakalpojumu un tirdzniecības darbinieki 86 12 Rūpnīcas un iekārtu operatori un montieri 202 28 10. Saskaņā ar Regulas (EK) Nr. 1927/2006 7. pantu Nīderlande ir apliecinājusi, ka tika piemērota sieviešu un vīriešu līdztiesības un nediskriminēšanas politika un ka tā tiks piemērota arī dažādajos īstenošanas posmos, jo īpaši saistībā ar piekļuvi EGF. Attiecīgās teritorijas un tās iestāžu un ieinteresēto personu raksturojums 11. Attiecīgajā teritorijā ietilpst Ziemeļholandes un Utrehtas provinces. Abas provinces ietilpst Randstad – Nīderlandes visblīvāk apdzīvotā teritorija. Ziemeļholandi jau skāruši no darba atlaišanas gadījumi, kas minēti pieteikumā EGF/2009/024 NL/ Noord Holland un Zuid Holland Division 58 , kas saistīta ar grafikas nozares izdevējdarbību ( NACE 2. red. 58. nodaļa). 12. Galvenās iesaistītās iestādes ir Sociālo lietu ministrija un Grafikas un plašsaziņas līdzekļu nozares mācību centrs ( A&O Fonds Grafimedia ) atbilstoši konsultāciju padomei grafikas un plašsaziņas līdzekļu nozarē. Citas ieinteresētās personas ir Radošās rūpniecības institūts ( GOC ), par pabalstiem atbildīgā sabiedriskā organizācija ( UWV werkbedrijf ), UWV mobilitātes centri Amsterdamā, Zaanstreek, Utrecht/Flevoland , MVU organizācijas ( MKB-ondernemingen ), Amsterdamas, Utrehtas pašvaldības, pakalpojumu centrs Grafimedia un sociālo partneru organizācijas: FNV Kiem (arodbiedrība), CNV Media (arodbiedrība), KVGO (darba devēju organizācija) Amsterdamas, Groot-Noord Holland apgabalā, NUV (darba devēju organizācija). Gaidāmā atlaišanas ietekme uz nodarbinātību vietējā mērogā, reģionā vai valstī 13. Nīderlandes iestādes apgalvo, ka atlaišanas gadījumi grafikas nozarē saasinās bezdarba situāciju, kas jau ievērojami pasliktinājusies ekonomikas un finanšu krīzes ietekmē. Ziemeļholandes provincē, kuru ietekmējuši arī no darba atlaišanas gadījumi, kas minēti pieteikumā EGF/2009/024 NL/ Noord Holland un Zuid Holland Division 58, bezdarba līmenis pieaudzis no 5,7 % 2008. gada oktobrī līdz 6,5 % 2009. gada oktobrī. Utrehtā minētais rādītājs tajā pašā periodā pieauga no 3,8 % līdz 4,7 %. No 2009. gada februāra līdz 2010. gada februārim darbu meklējošo cilvēku skaits pieauga par 10,1 % Ziemeļholandes un par 16,3 % Utrehtas provincē. Pieteikuma iesniedzējs atsaucas uz faktu, ka grafikas nozarē ievērojama daļa strādnieku ir vecāka gadu gājuma cilvēki, kuru vidū minētajās divās provincēs ir īpaši augsts bezdarba līmenis. Finansējuma saskaņotā individualizēto pakalpojumu pakete un tās paredzamo izmaksu sadalījums, tostarp tās papildināmība ar struktūrfondu finansētiem pasākumiem 14. Ierosināti šādi pasākumu veidi, tie visi ir saistīti, veidojot saskaņotu individualizēto pakalpojumu paketi, kuru mērķis ir atkal integrēt darbiniekus darba tirgū. Pasākumus atlaistajiem darbiniekiem piedāvās mobilitātes centros, kurus sauc par C3 - Radošas karjeras centriem ( Centrum Creatieve Carrières ). Sagatavošanas darbības - Uzņemšana un reģistrācija: tajā paredzēta sākotnējā intervija, lai atlaisto darbinieku reģistrētu un noteiktu piemērotākos pasākumus. - Informēšana un palīdzības dienests: attiecas uz kolektīvajām sanāksmēm un palīdzības dienesta funkciju informēt atlaistos darbiniekus par pieejamajiem pasākumiem. Pavaddarbības - Atbalsts starp darbiem: tajā iekļauta individuāla programma, tostarp skrīnings, karjeras un aroddarbību plāns un īslaicīga darbaudzināšana jaunajā darbavietā. - Atjaunošana nodarbinātībā: centieni sniegt aktīvu atbalstu atlaistajiem darbiniekiem jaunu darba iespēju meklējumos. - Mācības saistībā ar pieteikumu: tajā ietilpst pieejamo darba vakanču analīze, palīdzība izstrādāt CV un pieteikuma vēstuli un sagatavošana darba pārrunām. - Palīdzība virzībā uz uzņēmējdarbības izveidi: centieni palīdzēt tiem atlaistajiem darbiniekiem, kuri plāno izveidot paši savu uzņēmējdarbību. Tajā ietilpst juridiska konsultācija, palīdzība biznesa plāna izstrādē, atbalsts administratīvo prasību izpildē. Mācības - Apmācība un pārkvalifikācija: tajā ietver arodapmācību, vadības un sociālās prasmes un specifisku tehnisku pārkvalifikāciju tiem darbiniekiem, kuru tehniskās prasmes ir novecojušas. - Iepriekšējas pieredzes atzīšana: tajā ietilpst katra atsevišķā darbinieka iepriekšējās pieredzes izvērtēšana, kā arī to jomu noteikšana, kurās nepieciešama papildu apmācība. 15. Izdevumi par EGF īstenošanu, kas ietverti pieteikumā saskaņā ar Regulas (EK) Nr. 1927/2006 3. pantu, attiecas uz pārvaldības un kontroles, kā arī uz informēšanas un reklāmas pasākumiem. 16. Šie Nīderlandes iestāžu prezentētie individualizētie pakalpojumi ir aktīvi darba tirgus pasākumi, kas ietverti Regulas (EK) Nr. 1927/2006 3. pantā minētajās piemērotajās darbībās. Saskaņā ar Nīderlandes iestāžu aplēsēm šo pakalpojumu kopējās izmaksas ir EUR 3 347 631,49, un izdevumi par EGF īstenošanu ir EUR 139 484,65 jeb 4 % no kopējās summas. Kopējais ieguldījums, kas pieprasīts no Eiropas Globalizācijas pielāgošanās fonda, ir EUR 2 266 625 (65 % no kopējām izmaksām). Darbības | Aprēķinātais mērķa darba ņēmēju skaits | Aprēķinātās izmaksas par vienu darba ņēmēju, kuram lūdz palīdzību (EUR) | Kopējās izmaksas (EGF un valsts līdzfinansējums) (EUR) * | Individualizētie pakalpojumi (Regulas (EK) Nr. 1927/2006 3. panta pirmā daļa) | 1. Sagatavošanas darbības 1.1. Uzņemšana un reģistrācija (intake en registratie) | 720 | 196,12 | 141 209,17 | 1.2. Informēšana un palīdzības dienests (voorlichting en helpdesk) | 720 | 87,17 | 62 759,63 | 2. Pavaddarbības 2.1. Atbalsts starp darbiem (werk naar werk begeleiding) | 252 | 3 793,98 | 956 082,44 | 2.2. Atjaunošana nodarbinātībā | 203 | 4 538,20 | 921 254,39 | 2.3. Mācības saistībā ar pieteikumu (solicitatietraining) | 216 | 1 437,19 | 310 432,42 | 2.4. Palīdzība virzībā uz uzņēmējdarbības izveidi (begeleiding eigen onderneming) | 36 | 5 348,25 | 192 537,14 | 3. Mācības 3.1. Apmācība un pārkvalifikācija (opleiding en omscholing) | 225 | 2 527,81 | 568 756,28 | 3.2. Iepriekšējas pieredzes atzīšana (erkenning verworven competenties) | 69 | 2 820,29 | 194 600,02 | Starpsumma par individualizētiem pakalpojumiem | 3 347 631,49 | Izdevumi par EGF īstenošanu (Regulas (EK) Nr. 1927/2006 3. panta trešā daļa) | Pārvaldība | 34 871,16 | Informēšana un reklāmas pasākumi | 34 871,16 | Kontroles pasākumi | 69 742,32 | Starpsumma: izdevumu par EGF īstenošanu | 139 484,65 | Kopējās aprēķinātās izmaksas | 3 487 116,00 | EGF ieguldījums (65 % no kopējām izmaksām) | 2 266 625 | * noapaļošanas dēļ kopējās summas nesakrīt 17. Nīderlande apstiprina, ka minētie pasākumi papildina struktūrfondu finansētos pasākumus, īpaši vairākus ESF finansētos mācību projektus, kas paredzēti darbiniekiem grafikas nozarē, kuri laika ziņā sakrīt ar EGF īstenošanas laiku. EGF pārvaldes iestāde, kas ir arī ESF pārvaldes iestāde, ir ieviesusi nepieciešamās kontroles procedūras, lai izvairītos no dubulta finansējuma pieprasīšanas. Datums(-i), kurā(-os) sākti vai plānots sākt individualizētos pakalpojumus atlaišanas skartajiem darbiniekiem 18. EGF līdzfinansējumam ierosinātos saskaņotās paketes individualizētos pakalpojumus atlaišanas skartajiem darbiniekiem Nīderlande sāka sniegt 2009. gada 1. aprīlī. Tādēļ šis datums ir jebkuras palīdzības, ko varētu piešķirt no EGF, piemērošanas perioda sākums. Procedūras apspriedēm ar sociālajiem partneriem 19. Apspriedes ar sociālajiem partneriem notika, izmantojot Darba tirgus fondu un Grafikas un plašsaziņas līdzekļu nozares mācību centru ( Arbeids & Opleidingsfonds Grafimedia branche ), kas, ņemot vērā krīzi, piekrita mobilitātes centra C3 ( Centrum Creatieve Carrières ) izveidei. Mobilitātes centra mērķis ir sadarbībā ar sociālajiem partneriem koordinēt dažādus aktīvos darba tirgus pasākumus. 20. Nīderlandes iestādes apliecināja, ka ir ievērotas prasības, kas noteiktas valsts un Kopienas tiesību aktos par kolektīvo atlaišanu. Informācija par darbībām, kas ir obligātas saskaņā ar valsts likumiem vai atbilst koplīgumiem 21. Attiecībā uz Regulas (EK) Nr. 1927/2006 6. pantā noteiktajiem kritērijiem Nīderlandes iestādes savā pieteikumā: - apstiprināja, ka EGF finansiālais ieguldījums neaizvieto pasākumus, par ko atbild uzņēmumi atbilstīgi valsts tiesību aktiem vai kolektīvajiem līgumiem; - pierādīja, ka ar rīcību atbalsta individuālus darbiniekus un šos pasākumus neizmanto uzņēmumu vai nozaru pārstrukturēšanai; - apstiprināja, ka atbilstīgie, iepriekš minētie pasākumi netiek finansēti no citiem Kopienas finanšu instrumentiem. Pārvaldības un kontroles sistēmas 22. Nīderlande paziņoja Komisijai, ka finansiālos ieguldījumus pārvaldīs un kontrolēs tās pašas iestādes, kas pārvalda un kontrolē Eiropas Sociālā fonda (ESF) finansējumu Nīderlandē. Pārvaldības iestādes starpiestāde būs Sociālo lietu un nodarbinātības aģentūra ( Agentschap SZW ). Finansējums 23. Pamatojoties uz Nīderlandes pieteikumu, ierosinātais EGF ieguldījums saskaņotajai individualizēto pakalpojumu paketei ir EUR 2 266 625, t. i., 65 % no kopējām izmaksām. Komisijas ierosinātais piešķīrums no fonda ir pamatots ar Nīderlandes iesniegto informāciju. 24. Ņemot vērā maksimālo iespējamo EGF finansiālā ieguldījuma apjomu saskaņā ar Regulas (EK) Nr. 1927/2006 10. panta 1. punktu, kā arī apropriāciju pārdales vērienu, Komisija ierosina izmantot EGF iepriekš minētajai kopējai summai, to piešķirot saskaņā ar finanšu shēmas 1.a kategoriju. 25. Ņemot vērā ierosināto finansiālā ieguldījuma apjomu, vairāk nekā 25 % no EGF maksimālā gada apjoma paliks pieejami piešķīrumiem pēdējos četros gada mēnešos, kā noteikts Regulas (EK) Nr. 1927/2006 12. panta 6. punktā. 26. Komisija, nākot klajā ar priekšlikumu par EGF izmantošanu, sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punkta prasībām, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskā līmenī panāk vienošanos par EGF izmantošanas priekšlikuma projektu, informēt otru iestādi un Komisiju par tās nodomiem. Nesaskaņu gadījumā starp budžeta lēmējinstitūcijas abām iestādēm tiks sasaukta oficiāla trīspusēja sanāksme. 27. Komisija atsevišķi iesniedz līdzekļu pārvietojuma pieprasījumu, lai tos iekļautu 2010. gada budžeta īpašajās saistību un maksājumu apropriācijās, kā to paredz 2006. gada 17. maija Iestāžu nolīguma 28. punkts. Maksājumu apropriāciju avots 28. Pašreizējā īstenošanas posmā paredzams, ka 2010. gadā pieejamās maksājumu apropriācijas budžeta pozīcijā 01.0404 "Konkurētspējas un jauninājumu pamatprogramma – Uzņēmējdarbības un jauninājumu programma" šogad netiks izmantotas pilnā apjomā. 29. Šajā pozīcijā ietvertas izmaksas saistībā ar šīs programmas finanšu instrumenta īstenošanu, kura galvenais mērķis ir sekmēt MVU piekļuvi finansējumam. Starp pārvedumiem uz Eiropas Investīciju fonda pārvaldībā esošiem trasta kontiem un izmaksu līdzekļu saņēmējiem pastāv zināma laika nobīde. Finanšu krīzei ir nozīmīga ietekme uz prognozēm attiecībā uz izmaksām 2010. gadam. Tādēļ, lai izvairītos no pārmērīgām trasta kontu bilancēm, ir pārskatītas maksājumu aprporiāciju aprēķina metodes, ņemot vērā paredzēto izmaksu. Tādējādi pārvešanai ir pieejami līdzekļi EUR 2 266 625 apmērā. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību 28. punktu (Nīderlandes pieteikums EGF/2009/026 NL/ Noord Holland un Utrecht Division 18 ) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[5] un jo īpaši tā 28. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi[6] un jo īpaši tās 12. panta 3. punktu, ņemot vērā Eiropas Komisijas priekšlikumu[7], tā kā: (1) Eiropas Globalizācijas pielāgošanas fonds (EGF) tika izveidots, lai sniegtu papildu atbalstu darbiniekiem, kuri atlaisti tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, un lai palīdzētu tiem atkal iesaistīties darba tirgū. (2) EGF darbības joma tika paplašināta attiecībā uz pieteikumiem, kas iesniegti pēc 2009. gada 1. maija, iekļaujot atbalstu darbiniekiem, kas atlaisti no darba globālās finanšu un ekonomiskās krīzes dēļ. (3) Saskaņā ar 2006. gada 17. maija Iestāžu nolīgumu EGF līdzekļus var izmantot ne vairāk kā EUR 500 miljonu apmērā gadā. (4) Nīderlande 2009. gada 30. decembrī iesniedza pieteikumu par EGF izmantošanu attiecībā uz atlaišanas gadījumiem 79 uzņēmumos, kas darbojas NACE 2. redakcijas 18. nodaļas (poligrāfija un ierakstu reproducēšana) nozarē un kuri atrodas NUTS II divos kaimiņu reģionos Nīderlandē – Ziemeļholandē (NL32) un Utrehtā (NL31), un 2010. gada 6. maijā pieteikumu papildināja, iesniedzot papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot EUR 2 266 625. (5) Tādēļ EGF ir jāizmanto, lai sniegtu finansiālu ieguldījumu saistībā ar Nīderlandes iesniegto pieteikumu, IR NOLĒMUŠI ŠĀDI. 1. pants Eiropas Savienības 2010. finanšu gada vispārējā budžeta ietvaros Eiropas Globalizācijas pielāgošanas fondu (EGF) izmanto, lai nodrošinātu EUR 2 266 625 saistību un maksājumu apropriācijām. 2. pants Šo lēmumu publicē Eiropas Savienības Oficiālajā Vēstnesī . Sagatavots, [...] Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 406, 30.12.2006., 1. lpp. [3] Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām, OV L 393, 30.12.2006., 1. lpp. [4] Saskaņā ar Regulas (EK) Nr. 1927/2006 3. panta trešo daļu. [5] OV C 139, 14.6.2006., 1. lpp. [6] OV L 406, 30.12.2006., 1. lpp. [7] OV C […], […], […] lpp.